Հարիսոն Ֆորդ

Հարիսոն Ֆորդ (, ), ամերիկացի դերասան։

Խաղացել է 60-ից ավելի ֆիլմերում, որոնցից առավել նշանավոր են՝ «Աստղային պատերազմներ» ֆիլմաշարը, Ինդիանա Ջոնսի մասին Սթիվեն Սփիլբերգի ֆիլմերը, «Խոսակցություն», «Սայրի վազորդ», «Հայրենասերների խաղերը», «Փախստականը», «Նախագահի ինքնաթիռը», «K-19», «Ապոկալիպսիսը հիմա»։

22 տարբեր կինոմրցանակների դափնեկիր է, ներկայացված է եղել ևս 19-ի, այդ թվում մեկ անգամ ներկայացվել է «Օսկարի», 5 անգամ «Ոսկե Գլոբուսի»՝ ստացել է 1-ը, ստացել է 1 Սեզար, ներկայացված է եղել BAFTA-ի։

Ամերիկյան բոլոր ժամանակների 100 լավագույն ֆիլմերի ցանկի 3 ֆիլմում խաղացել է գլխավոր դեր, ևս 2 ֆիլմում երկրորդ պլանի դերեր, իսկ Ամերիկյան բոլոր ժամանակների ֆիլմերի 100 լավագույն դրական և բացասական հերոսների ցանկում առկա է նրա երկու դրական հերոս՝ Ինդիանա Ջոնս «Ինդիանա Ջոնս.Կորուսյալ տապանը որոնելիս» ֆիլմում, 2-րդ տեղ և Հան Սոլո («Աստղային պատերազմներ. Էպիզոդ IV. Նոր հույս», 14-րդ տեղ։

 Վաղ կյանքը 
Հարիսոն Ֆորդը ծնվել է 1942 թվականի Հուլիսի 13-ին՝ Չիկագոյում, Իլինոյսի շվեդական հիվանդանոցում։ Նրա մայրը՝ Դորոտին (օրիորդական անունը՝ Դորա Նիդելման) եղել է տնային տնտեսուհի և տեղի ռադիոյի դերասանուհի, իսկ հայրը՝ Քրիստոֆեր Ֆորդը (ի ծնե անուն՝ Ջոն Ուիլյամ Ֆորդ) նախկին դերասան էր, որ զբաղվում էր գովազդներում նկարահանվելով։ Հարիսոն Ֆորդի կրտսեր եղբայրը՝ Թերենսը ծնվել է 1945 թվականին։

Ֆորդի հորական պապը՝ Ջոն Ֆիցժերալդ Ֆորդը իռլանդացի կաթոլիկ էր, իսկ տատը՝ Ֆլորենս Վերոնիկա Նիեհաուսը, ծագումով գերմանացի էր Ֆորդի մորական պապն ու տատը՝ Հարրի Նիդելմանը և Աննա Լիֆշչուցը ռուսաստանյան հրեա էմիգրանտներ էին Բելառուսից՝ Մինսկ քաղաքից (այն ժամանակ դա Ռուսական կայսրության մաս էր կազմում)։ Երբ Հարիսոն Ֆորդին հարցնում են, թե ինչ կրոնի ազդեցության տակ են ինքն ու իր եղբայրը դաստիարակավել, Հարիսոնը կատակով պատասխանում է. «Դեմոկրատ, որի համաձայն պետք է լիբերալ լինել ամեն տեսանկյունից»'Ես ունեի իմ ժամանակը', Տարա Բրեդի, The Irish Times, Օգոստոսի 19, 2011։ Երբ 2000 թվականի հեռուստաշուի ժամանակ Հարիսոն Ֆորդին հարցրեցին թե նա իրեն Իռլանդական կաթոլիկ է համարում թե ռուսական հրեա, դերասանը կատակով պատասխանեց. «Որպես մարդ ես ինձ իռլանդացի կաթոլիկ եմ զգում, բայց որպես դերասան ես հրեա եմ»Inside the Actors Studio. Հարիսոն Ֆորդ, Սեզոն 6, Էպիզոդ 613. Օգոստոսի 20, 2000.։

Ֆորդն ակտիվ էր Ամերիկայի բոյսկաուտներում և իր սկաուտական կյանքի ամենամեծ ձեռք բերումը եղել է մրցություններից մեկում երկրորդ տեղ զբաղեցնելը։ Ֆորդը որպես խորհրդատու աշխատել է Նապովանի արկածային բազայում և իր աշխատանքի համար պարգևատրվել է Սողուն տարբերանշանով։ Դրա համար էլ Ֆորդը և ռեժիսոր Սթիվեն Սփիլբերգն ավելի ուշ որոշում են «Ինդիանա Ջոնսը և խաչակրաց վերջին արշավանքը» ֆիլմում երիտասարդ հնէաբանին ներկայացնել որպես սկաուտ։ Բացի այդ նրանք, ի հակառակումն Ֆորդի երիտասարդ տարիներին ձեռք բերված Սողուն տարբերանշանի, ֆիլմում Ինդիանային ներկայացնում են որպես օձերից վախ ունեցող մարդ։

1960 թվականին Ֆորդն ավարտեց Իլինոյսի Ռիջ Այգու Արևելյան բարձրագույն դպրոցը։ Նրա ձայնով առաջին անգամ հնչել է բարձրագույն դպրոցի նոր ռադիոկայանը՝ WMTH-ն Բացի այդ սպորտի ասպարեզում նա առաջինն էր իր դպրոցական ավագ տարիներին (1959–1960)։ Հարիսոնն իր կրթությունը շարունակել է Վիսկոնսինի Ռիփոն քոլեջում, որտեղ եղել է Սիգմա Նու եղբայրության անդամ։ Հարիսոնը դերասանական դասեր է առել քոլեջի ավարտական վերջին քառորդում՝ միտում ունենալով վերջ տալ իր ամաչկոտությանը։

 Վաղ դերերը 
1964 թվականին ռադիոհաղորդավարի գործի փնտրտուքով Ֆորդն ուղևորվեց դեպի Լոս Անջելես, Կալիֆորնիա։ Նա իր ուզածին չհասավ, բայց մնաց Կալիֆորնիայում և քիչ անց Columbia Pictures ընկերության «Նոր տաղանդ» ծրագրի հետ պայմանագիր ստորագրեց, որի դիմաց նա պետք է փոքրիկ դերերով հանդես գար մի քանի ֆիլմերում, իսկ վարձատրությունը շաբաթական կազմելու էր 150 դոլար։ Նրա առաջին նշանակալից դերը եղել է «Սպանիչ տոթ Մերի-Գո-Ռոունդում» (1966) ֆիլմում։ Նրա անխոս, կամ այսպես ասած այլ դերերի մասին քիչ հիշատակումներ կան։ Ֆորդի անունը միշտ տիտրերի վերջում էր հիշատակվում։ Եվ սուրհանդակի կատարած դերից հետո նա վիճեց պրոդյուսեր Ջերրի Տոկովսկիի հետ, ասելով, որ ինքը սուրհանդակի դերը բավականին լավ է խաղացել և ավելի լավ գնահատականի է արժանի։ Դրանից հետո Ֆորդը այլ դերեր ստացավ, իսկ «Սպանելու ժամանակն է» ֆիլմում հանդես եկավ այնպիսի դերասանների հետ, որպիսիք են Գլեն Ֆորդը, Ջորջ Համիլտոնը և Ինգեր Սթիվենսը։

Առաջին ֆիլմը, որտեղ Հարիսոնը խոսում էր, դա «Լուվ» (1967) ֆիլմն էր, բայց այստեղ էլ Հարիսոնի անունը տիտրերում չէր հիշատակվում։ 1967 թվականին վերջապես Հարիսոնի անունը «Հարիսոն Ջ. Ֆորդ» տեսքով հայտնվեց «Սպանելու ժամանակն է» ֆիլմում, բայց «Ջ» տառը ոչ մի բան էլ չէր նշանակում, քանի որ նա անվանման երրորդ բաղադրիչ չուներ։ Հարիսոն Ֆորդը այդ տառը դիտավորյալ է ավելացրել, որպեսզի իր անունը հանկարծ չշփոթեն համր կինոյի դերասան Հարիսոն Ֆորդի անվան հետ, որը 1915 թվականից մինչև 1932 թ.-ը նկարահանվել է ավելի քան 80 ֆիլմերում և մահացել է 1957 թվականին։ Հարիսոնն ասել է, որ ինքը չգիտեր իր անունով դերասանի գոյության մասին, մինչ մի անգամ Հոլիվուդյան փառքի ծառուղիով զբոսնելիս պատահաբար տեսել է այդ աստղը։ Բայց Ֆորդը շուտով հրաժարվում է «Ջ» տառից և 1960-1970 թ թվականին Universal Studios ընկերությունում աշխատելով բազմաթիվ փոքր դերերով հանդես է գալիս տարբեր հեռուստատեսային սերիալներում, որոնցից հատկանշական են «Փողի ծուխը», «Երկաթե կողմ», «Վիրջինիացին», «ԿՀՎ», «Սեր ամերիկյան ձևով» և «Քունգ Ֆու» սերիալները։ 1968 թվականին նա նկարահանվեց «Ճանապարհորդություն դեպի Շիլոհ» ֆիլմում, իսկ այնուհետև 1970 թվականին անխոս դերով հանդես եկավ Միքելանջելո Անտոնինիի «Զաբրիսկի Փոյնթ» ֆիլմում՝ որտեղ մարմնավորում էր ձերբակալված ուսանող ցուցարարի։

Իր դերերից խիստ դժգոհ մնալով Ֆորդը դարձով ինքնուս պրոֆեսիոնալ ատաղձագործ, որպեսզի կարողանա հոգ տանի իր կնոջ և երկու երեխաների մասին։ Ատաղձագործ աշխատելու ժամանակ Ֆորդը դարձավ հանրաճանաչ The Doors ռոք խմբի բեմի աշխատողը։ Նա բեմ է պատրաստել նաև դերասանուհի Սելի Կալերմանի և Բրազիլիական ձայնագրման ստուդիայի առաջատար Սերջիո Մենդեսի համար։

Դրանից հետո ռեժիսոր Ջորջ Լուկասը Հարիսոն Ֆորդին պատվիրել էր իր տան պահարանները սարքել։ Հարիսոնի հետ մի քիչ ծանոթանալուց հետո Լուկասը նրան հանգույցային դեր էր առաջարկել իր «Ամերիկյան գրաֆիթի» (1973) ֆիլմում։ Ֆորդի և Լուկասի ընկերական հարաբերությունները մեծ ազդեցություն ունեցան դերասանի հետագա կարերիայի վրա։ Այնուհետև, երբ Ֆրենսիս Ֆորդ Կոպոլլայի «Կնքահայրը» ֆիլմը հաջողություն ունեցավ, ռեժիսորն որոշեց ընդլայնել իր աշխատասենյակը և այդ գործի համար դիմեց Հարիսոն Ֆորդին։ Արդյունքում Ֆորդը նկարահանվեց «Խոսակցություն» (1974) և «Ապոկալիպսիսը հիմա» (1979) ֆիլմերում։ Վերջին ֆիլմում Ֆորդը հերոսը «Ջ. Լուկաս» անունով սպա էր։

 Աստղային պատերազմներ 
1975 թվականին Ջորջ Լուկասը Հարիսոնին «Աստղային պատերազմներ» (1977) ֆիլմի համար աշխատանքի վերցրեց, որտեղ Ֆորդը պետք է ընդամենը տեքստեր կարդար։ 1976 թվականին «20-th century Fox»-ը, չնայած տարակուսանքին, որ ոչ ճանաչված դերասան պետք է խաղար ֆիլմում, այնուամենայնիվ հաստատեց, որ Հարիսոն Ֆորդը ընտրվի՝ մարմնավորելու համար Հան Սոլոյին։ 650000 ԱՄՆ դոլար հոնորարով այս ֆիլմը վերջապես թույլ տվեց Հարիսոն Ֆորդին հրաժարվել իր ատաղձագործի մասնագիտությունից և ամբողջությամբ կենտրոնանալ իր դերասանական կարիերայի վրա։ Չնայած Fox-ի նախապես հայտարարած ձախողմանը՝ Աստղային պատերազմները մեծ հաջողություն ունեցավ և դերասանին դարձրեց հասարակական նոր սիրված դեմքEmpire of Dreams։ The Story of the Star Wars Trilogy. Star Wars Trilogy Box Set DVD documentary. [2005]։ Արդյունքում ամբողջ աշխարհի համար «Աստղային պատերազմները» դարձավ ամենահաջողված ֆիլմերից մեկը, և Ֆորդը միանգամից գերաստղ դարձավ։

Ֆիլմը ներկայացնում է երկու մաս, որոնցում Հարիսոն Ֆորդը հանդես է գալիս դերով։ Նա շարունակեց նկարահանվել ֆիլմերի հաջորդ՝ «Աստղային պատերազմներ. Էպիզոդ V. Կայսրությունը հասցնում է պատասխան հարված» (1980) և «Աստղային պատերազմներ. Էպիզոդ VI. Ջեդայի վերադարձը» (1983) մասերում, որոնք նույնպես մեծ հաջողություն ունեցան։ Բացի այդ Հարիսոնը 1978 թվականին հանդես է եկել «Աստղային պատերազմներ. Տոնական հատուկ թողարկումում»։ Ֆորդը Լուկասին առաջարկել էր Հան Սոլոյին սպանել ֆիլմի վերջին էպիզոդում, պատճառաբանելով, որ դա ֆիլմը գլխիվար շուռ կտա։ Բայց Լուկասն այդ գաղափարից կտրականապես հրաժարվել է։

Իմպերիայի հարձակման դեմ պայքարում նրա կոմիկի խաղը ձեռք է բերում նոր ձևաչափ՝ Հան Սոլոյի դերի դրամատիկ էվոլյուցիայով, որը երբեմն մեկնաբանվում է նրա զվարճալի հարաբերություններով Լեայի հետ և նրա անհարմար դիրքորոշմամբ ընկերոջ (Լանդո Կալրիսիան) դավաճանության նկատմամբ։ Տեսարանում, երբ նա պետք է սառեցվի կարբոնիտում, արքայադուստրը հայտնում է նրան իր սիրո մասին և, նա պետք է պատասխանի «Ես նույնպես․․․»։ Ֆիլմի ռեժիսորը՝ Իրվին Կեշները, տեսնելով ոչ համոզիչ արդյունքը, խնդրում է Հարիսոնին իմպրովիզացիա անել։ Հարիսոնը փոխում է պատասխանը՝ ասելով «Ես գիտեմ», որը մնում է անբաժանելի իր կերպարից։ Այն, որ Սոլոն կսառեցվի կարբոնատում այլընտրանքային տարբերակ էր սցենարիստի համար, եթե Հարիսոն Ֆորդը հրաժարվեր խաղալ առասպելի երրորդ մասում։ Իրականում, Ջորջ Լուկասը վստահ չէր, որ իր աստղը կհամաձայնվի խաղալ երրորդ մասում՝ ելնելով նրա հաջողություններից Ինդիանա Ջոնս ֆիլմաշարում։

 Ինդիանա Ջոնս 


1970-ական թվականների վերջին Ջորջ Լուկասը և Սթիվեն Սփիլբերգը աշխատում են իրենց հաջորդ կինոարտադրության վրա։ Ֆիլմը հարգանքի տուրք էր նրանց մանկության սերիալներին«Ինդիանա Ջոնս. Կորուսյալ տապանը որոնելիս» եռապատումն այժմ հասանելի է նաև DVD տարբերակով''։ Այս նախագծի համար Սթիվեն Սփիլբերգն անմիջապես մտածեց Հարիսոն Ֆորդի մասին, ով կարող էր խաղալ Ալան Քոթերմենի արժանի հերոսի դերում, բայց Ջորջ Լուկասը սկզբունքորեն դեմ էր այդ գաղափարին։ Նա կողմ չէր վերցնել արդեն իսկ դեր խաղացած դերասանի։ Բազմաթիվ դերասաններ դիտարկվեցին այս դերի համար։ Ի վերջո որոշվեց, որ Թոմ Սելլեքը կխաղա արկածախնդրի դերը, սակայն նա մերժեց դերակատարումը՝ ելնելով Մագնում սերիալում իր ունեցած պայմանագրից ։ Այս ամենից հետո Սթիվեն Սփիլբերգը համոզեց Ջորջ Լուկասին, որ Ինդիի դերը մարմնավորի հենց Հարիսոն Ֆորդը։ Չնայած երեք ֆիլմում նկարահանվելու վարանումներին՝ Հարիսոն Ֆորդը համաձայնվեց առաջարկին։ Այսպես ծնվեց Ինդիանա Ջոնսը....

Արկածախնդրի դերը մարմնավորելու համար Հարիսոն Ֆորդը պետք է սովորեր տիրապետել սանձի օգտագործման ձևերին և ֆիզիկապես պատրաստվեր նկարահանումներին։ Ինդիի դերի համար նա պատկերելու էր արկածախնդրի տեսք, ով ուներ երեք օրվա մորուք, կրում էր հին կաշվե բաճկոն և, իհարկե, չենք մոռանում նրա տարբերակող նշանները՝ օգտագործվող Բորսալինոն (գլխարկը) և սանձը։ Նա ներկայացնում էր բազմատիպ բնութագիր ունեցող դեր՝ սկզբից քաջ, հետո ռոմանտիկ, ծիծաղելի․․․։


«Ինդիանա Ջոնսը և ճակատագրի տաճարը» ֆիլմի նկարահանումները դժվարին խնդիր դարձան ողջ խմբի համար, հատկապես Հարիսոն Ֆորդի համար։ Նացիստ մեխանիկի դեմ պայքարի ընթացքում ինքնաթիռը բախվում է Հարիսոն Ֆորդի ոտքին և կտրում ջիլը։ Սակայն բժշկական օգնության դիմելու փոխարեն, կապում է ոտքը, որպեսզի շարունակի նկարահանումները։ Ավելի ուշ նա մեկ անգամ ևս լուրջ վնասվածք է ստանում՝ ցանկանալով կասկադ ստեղծել իր համար, որտեղից Ինդիանան դուրս է բերվում բեռնատարով։

Ինդիանա Ջոնսը էկրան բարձրացավ 1981 թվականին և արժանացավ մեծ հաջողության. Հարիսոն Ֆորդին հաջողվեց գերազանցել Հան Սոլոյի ճանաչվածությանը և դառնալ հայտնի դերասան։


1984 թվականին դուրս եկավ «Ինդիանա Ջոնսը և ճակատագրի տաճարը»։ Մահարադջայի պալատի տեսարանների նկարահանման ընթացքում, փղով շարժվելու ժամանակ ուժ գործադրելիս, Հարիսոն Ֆորդը ձեռք բերեց ողնաշարի ճողվածք և Ինդիի սենյակում ավազակի հետ պայքարի տեսարանը նկարահանելու ժամանակ դերասանի ողնաշարը անշարժացավ։ Տեղում ցուցաբերված ոչ մի օգնություն արդյունք չտվեց, և նա շտապ տեղափոխվեց Միացյալ Նահանգներ վիրահատության համար«Ինդիանա Ջոնսը և ճակատագրի տաճարը» եռապատումն այժմ հասանելի է նաև DVD տարբերակով։։ Ապաքինման ընթացքում նա ստանում է պապայայի ֆերմենտի հիման վրա բուժում։ Դեղամիջոցը արդյունավետ է լինում, և դերասանը երեք շաբաթ անց շարունակում է նկարահանումները Շրի Լանկայում։ Դրանից հետո նկարահանումներն ընթանում են բնականոն հունով։ Ֆիլմի էկրան բարձրանալուց հետո քննադատներն այն համարեցին շատ մռայլ, սակայն այս ֆիլմը նույնպես հաջողություն ունեցավ։

1988 թվականի մայիսի 16-ին սկսվեցին «Ինդիանա Ջոնսը և խաչակրաց վերջին արշավանքը» ֆիլմի նկարահանումները։ Այս ֆիլմը ներկայացնում է Ինդիանա Ջոնսի և նրա հոր հանդիպումը Սուրբ Գրաալի որոնումների ժամանակ։ Ըստ սցենարի՝ Իդիանա Ջոնսը ուղևորվում է փնտրելու հորը՝ պրոֆեսոր Հենրի Ջոնսին, ով առևանգվել էր նացիստների կողմից, ովքեր ցանկանում էին ստանալ Սուրբ Գրաալը։ Ինդիանայի հոր դերը մարմնավորել է Շոն Քոններին՝ չնայած, որ նա մեծ էր Ֆորդից ընդամենը 12 տարի։ Հայր և որդի համեմատությունը թույլ տվեց Հարիսոն Ֆորդին բացահայտել և արտահայտել իր հերոսի այլ անձնական կողմեր։ Այս ֆիլմում կինոդիտողին ներկայացվում է նաև պատանի Ինդին, որի դերակատարին առաջարկում է Հարիսոն Ֆորդը։ Ֆորդն առաջարկում է Սթիվեն Սփիլբերգին և Ջորջ Լուկասին մի երիտասարդ դերասանի, ով պետք է խաղար որդու դերը։ Իր ընտրությունն արդարացնելու համար նա ասում է «Ռիվերը նա է, ով ինձ առավել նման է այս տարիքում»։ Նկարահանումները տեղի են ունեցել Իսպանիայում, Իտալիայում, Անգլիայում, Թուրքիայում և Հորդանանում։ Ֆիլմն էկրան է բարձրացվում 1989 թվականին և ինչպես նախորդները ունենում մեծ ֆինանսական հաջողություն։

Ֆիլմի չորրորդ մասի գաղափարը հասունանում է 1994 թվականին, սակայն Ֆորդի աշխատանքային ժամանակացույցի զբաղվածության պատճառով, Լուկասը և Սփիլբերգը անընդհատ հետաձգում էին ֆիլմի ստեղծումը։ Երկարատև վարանումներից հետո Հարիսոն Ֆորդն առաջարկում է Սթիվեն Սփիլբերգին ստեղծել չորրորդ ֆիլմը․ «Ինչո՞ւ չստեղծել ևս մեկ ֆիլմ, չէ՞ որ հասարակությունն է պահանջում»։ Նա համոզում է Լուկասին և դրվում է ֆիլմի սկիզբը։ 2007 թվականի սեպտեմբերի 10-ին հայտնի է դառնում ֆիլմի անվանումը՝ «Ինդիանա Ջոնսը և բյուրեղապակյա գանգերի թագավորությունը»։ Ֆիլմի գործողությունները ծավալվում են սառը պատերազմի տարիներին՝ ծերացող Ինդիանա Ջոնսի շուրջ։ Ֆիլմի պրեմիերան տեղի է ունենում 2008 թվականի մայիսի 18-ին Կաննի կինոփառատոնին՝ 19 տարի անց առաջին ֆիլմից։ Այս ֆիլմն ունեցավ ամենամեծ հաջողությունը՝ հավաքեց ավելի քան 800 միլիոն դոլար հոնորար ամբողջ աշխարհում Fiche de  sur '', page consultée le 4 novembre 2008.։

Սթիվեն Սփիլբերգը մոտ ապագայում պլանավորում է նկարահանել ֆիլմի հինգերորդ մասը, որի գլխավոր դերը նույնպես կմարմնավորի Հարիսոնը Ֆորդը։

 Աշխատանքներ այլ ֆիլմերում 
Բացի Աստղային պատերազմներից ու Ինդիանա Ջոնսից, Հարիսոն Ֆորդը նկարահանվել է նաև այլ ֆիլմերում, որոնցից են «Հերոսները» (1977), «Նավարոնի թիվ 10 ջոկատը» (1978) և «Հանովեր փողոցը» (1979) ֆիլմերը։ Ֆորդը նաև Ջին Ուայլդերի հետ խաղացել է «Ֆրիսկոյի երեխան» (1979) Վեստեռն ժանրի ֆիլմում, որտեղ նա մարմնավորում էր Ոսկե սրտով բանկ թալանողի դերը։ Այնուհետև նա մարմնավորեց Ռիք Դեկարդին Ռիդլի Սքոթի գիտաֆանտաստիկ դասական «Սայրի վազորդ» ֆիլմում, ինչպես նաև հանդես եկավ Պիտեր Ուիրի «Ականատեսը» (1985) և «Մժեղների ափը» (1986), և Ռոման Պոլանսկու «Անկոտրելին» ֆիլմերում։

1990-ականներին Ֆորդը մարմնավորեց Ջեք Ռիյանին Թոմ Կլանսիի «Հայրենասերների խաղերը» (1992) և «Ուղիղ և բացահայտ սպառնալիք» (1994) ֆիլմերում։ Բացի այդ նա գլխավոր դերերով հանդես է եկել Ալան Պակուլայի «Անմեղության կանխավարկած» (1990) և «Սատանայի սեփականությունը» (1997), Էնդրյու Դևիսի «Փախստականը» (1993), Սիդնեյ Պոլակի «Սաբրինա» (1990) և Վոլֆգանգ Փեթերսոնի «Նախագահի ինքնաթիռը» (1997) ֆիլմերում։ Ֆորդը նաև դրամատիկ ֆիլմերում է մասնակցել՝ կնոջը դավաճանող ամուսնու կերպարներով հանդես գալով «Անմեղության կանխավարկած» (1990) և «Ինչ է թաքցնում սուտը» (2000) ֆիլմերում և ամնեզիայով տառապող հերոսի Մայք Նիքոլսի «Ինչ-որ մի բան Հենրիի մասին» ֆիլմում։

Հարիսոն Ֆորդի շատ հայտնի դերեր նրան պատահմամբ են առաջարկվել։ Այսպես օրինակ Հան Սոլոյի դերը նրան են առաջարկել, երբ նա ուրիշ դերասանների մասին էր կարդում, Ինդիանա Ջոնսի դերը նրան են տվել, քանի որ դերասան Թոմ Սելեքն անհասանելի է եղել և Ջեք Ռայանի դերն է ստանձնել, քանի որ Ալեք Բոլդուինը շատ գումար էր պահանջում իր դերի համար։ Բայց վերջին փաստը Բոլդուինը հերքում է։

 Վերջին դերերը 
Ուշ 1990-ականներից սկսած Հարիսոն Ֆորդն հանդես եկավ կոմերցիալ տեսանկյունից ոչ եկամտաբեր մի շարք ֆիլմերում, որոնցից են՝ «Վեց օր, յոթ գիշեր» (1998), «Ստի սարդոստայն» (1999), «Կ-19» (2002), «Հոլիվուդյան ոստիկանները» (2003), «Հրե պատ» (2006) և «Ծայրահեղ միջոցներ» (2010) ֆիլմերը։ Միակ բացառությունը 2000 թվականի «Ինչ է թաքցնում սուտը» ֆիլմն էր, որն ԱՄՆ-ում վաստակեց 155 միլիոն դոլար, իսկ ողջ աշխարհում 291 միլիոն դոլար։

2004 թվականին Հարիսոն Ֆորդը հրաժարվեց «Սիրիանա» ֆիլմում նկարահանվելուց և ավելի ուշ դրա համար մեկնաբանեց. «Ես ինձ բավարար ուժեղ չէի զգում ճշմարտության մատերիալիստականի մասին և ես կարծում եմ, որ սխալվել եմ»։ Արդյունքում դերը հասավ Ջորջ Քլունիին, որն իր աշխատանքի համար արժանացավ Օսկարի և Ոսկե Գլոբուսի։ Բացի այդ նա բաց թողեց Ստեֆան Գագհանի կողմից գրված ևս մի այլ դեր։ Արդյունքում Ռոբերտ Ուակեֆիլդին «Տրաֆիկ» ֆիլմում մարմնավորեց Մայքլ Դուգլասը։

2008 թվականին Ֆորդը մեծ հաջողություն ունեցավ, քանի որ կրկին համագործակցեց Ջորջ Լուկասի և Սթիվեն Սփիլբերգի հետ ու նկարահանվեց «Ինդիանա Ջոնսը և բյուրեղապակյա գանգերի թագավորությունը» ֆիլմում։ Ֆիլմի մասին արձագանքները գլխավորապես դրական էին և 2008 թվականին ֆիլմն իր շահույթով երկրորդ տեղում էր։ Նա հետագայում ասել է, որ ցանկություն ունի ևս մի շարունակությունում նկարահանվել, եթե այն 20 տարուց ուշ չի նկարահանվելու։

2008 թվականի այլ դերերից է ռեժիսոր Ուայն Կրամերի «Փոխադրում» ֆիլմը։ Ֆիլմում նա մարմնավորում է էմիգրացիոն սպայի։ Ֆիլմի խաղընկերներից էին Էշլի Ջադը և Ռեյ Լիոտան։ Բացի այդ Հարիսոնը «Դալայ Լամայի վերածնունդը» փաստավավերագրական ֆիլմում պատմում է Դալայ Լամայի մասին։


Ֆորդը նկարահանվել է նաև «Ծայրահեղ միջոցներ» բժշկական դրամայում։ Ֆիլմը նկարահանվել է 2009 թվականին Պորտլենդում։ Ֆիլմում նկարահանվել են նաև Բրենդեն Ֆրեյզերը և Ալան Ռաքը։ Նկարահանումներն ավարտվել են 2010 թվականին։ Բացի այդ 2010 թվականին Հարիսոնը Պատրիկ Ուիլսոնի, Ռեյչել ՄակԱդամսի և Դայան Քիթոնի հետ նկարահանվել է «Բարի լույս» ֆիլմում։

2011 թվականին Ֆորդը Դենիել Կրեյգի և Օլիվիա Ուայլդի հետ միասին նկարահանվեց «Կովբոյներն ընդդեմ այլմոլորակայինների» գիտաֆանտաստիկ վեստեռնում։ Ֆորդը մարմնավորում է գեներալ Վուդրոու Դոլարհայդին, որն իր ամուր բազուկի տակ էր պահում Աբսոլյուտ քաղաքի վերահսկողությունը։ Ֆորդի և կատարողական պրոդյուսեր Սթիվեն Սփիլբերգի որոշմամբ հերոսը չպետք է կովբոյական գլխարկ կրեր, քանի որ այդ դեպքում հերոսը նման կլիներ Ինդիանա Ջոնսին։ Ֆորդի բնորոշմամբ իր հերոսը մի «փնթփնթան ծերուկ» է"Հարիսոն Ֆորդը և Կովբոյներն ընդդեմ այլմոլորակայիններին" . ComicBookMovie.com. Վերցված է Մայիսի 23, 2011.։ Ֆիլմը գովազդելու համար Հարիսոնը ձեռնաշղթաներով շղթայված երկու հսկողների հետ միասին հայտնվեց San Diego Comic-Con International-ում՝ ցուցադրելով, որ իր կամքին հակառակ են իրեն այդտեղ բերել։ Այնուամենայնիվ, դերասանի նմանատիպ հայտնվելն հիշեցնում էր փաստացի հարձակման, որը տեղի էր ունեցել ֆիլմի ներկայացումից քիչ առաջ, որին հաջորդել էր հարձակվողի ձերբակալումն ու բաժին բերման ենթարկելը։ Ֆորդին հանդիսատեսները երկար ծափահարեցին, երբ դերասանը միացավ իր կոլեգաներին։ Իսկ նմանատիպ ջերմ ընդունելությունից զարմացած Հարիսոնն ասաց. «Ես միայն ուզում էի որպես դերասան վաստակեմ իմ հացը։ Տեղի ունեցածի մասին ինձ ոչինչ հայտնի չէր»։

2011 թվականին Ֆորդը PlayStation 3-ի համար նկարահանվել է «Uncharted 3: Drake's Deception» ճապոնական համակարգչային խաղի գովազդային տեսահոլովակում։ Նա անգամ երևում է խաղում, տեսարաններից մեկում երբ հայտնվում են մարդիկ ու ծափահարում են։ 2013 թվականին Ֆորդը Լիամ Հեմսվորտի և Գարի Օլդմենի հետ միասին նկարահանվեց ռեժիսոր Ռոբերտ Լուկետիչի «Պարանոյա» լրտեսական թրիլերում։, նույն թվականին էկրան բարձրացավ նրա մասնակցությամբ ևս մեկ ֆիլմ՝ «Էնդերի խաղը», իսկ ինքը Հարիսոն Ֆորդը Մոսկվայում ներկա եղավ ֆիլմի պրեմիերային։

Հարիսոն Ֆորդն հաստատել է, որ ինքը Հան Սոլոյի դերով հանդես կգա գալիք «Աստղային պատերազմներ։ Էպիզոդ VII: Ուժի արթնացում» ֆիլմում։, իսկ 2015 թվականին պատրաստվում է էկրան բարձրանալ նրա մասնակցությամբ ևս մեկ ֆիլմ՝ «Ադելայնի տարիքը» (The Age Of Adaline)։

 Անձնական կյանք 
 Ամուսնությունները և ընտանիքը 

Ֆորդը Հոլիվուդի ամենահայտնի դերասաններից է, որ աշխատում է պահպանել իր անձնական կյանքը լրագրողներից։ Հարիսոնն իր առաջին կնոջից՝ Մարի Մարգուարդից երկու որդի ունի՝ Բենջամինը և Ուիլարդը, ինչպես նաև երկու երեխաներ էլ երկրորդ կնոջից՝ սցենարիստ Մելիսա Մատիսոնից՝ Մալկոլմը և Ջորջիան։

Ֆորդը դերասանուհի Քալիստա Ֆլոքհարթի հետ սկսեց հանդիպել Ոսկե Գլոբուս 2002 մրցանակաբաշխությունից հետո։ Նրանք միասին հանդիսանում են որդեգրած Լիամի ծնողները։ Հարիսոնը Ֆլոքհարթին ամուսնանալու առաջարկություն է արել 2009 թվականին՝ Սուրբ Վալենտինի օրը։ Նրանք ամուսնացել են 2010 թվականի հունիսի 15-ին՝ Նյու Մեքսիկայի Սանտա Ֆեում, որտեղ Ֆորդը նկարահանվում էր «Կովբոյներն ընդդեմ այլմոլորակայինների» ֆիլմում։

Հարիսոնն երեք թոռ ունի՝ Էլիել (ծնված 1993), Ջիուլիանա (ծնված 1997) և Էթան (ծնված 2000)։ Հարիսոնի որդին՝ Բենջամինը Ֆորդի լցակայանների սեփականատերն է։ Նրան է պատկանում նաև Կալիֆորնիայի Քալվեր քաղաքում գտնվող գաստրոպաբը։ Որդի Ուիլարդը հանդիսանում է «Ford & Ching» ցուցասրահի համասեփականատեր։ Ցուցասրահը հայտնի է նաև որպես «Ludwig Clothing» ընկերություն։

 Մարմնական վնասվածքները 
Ֆորդն իր կզակը վնասել է 22 տարեկան հասակում, երբ իր Վոլվո 544 մեքենայով Կալիֆորնիայի Լագունա ծովափում բախվել է հեռագրասյանը։ Սպին պարզ երևում է ֆիլմերում։ Այս մասին խոսվում է Ինդիանա Ջոնս ֆիլմերի նկարահանման մասին պատմող տեսահոլովակում։ Ֆիլմի հեղինակները նույնիսկ այդ սպին օգտագործել են ֆիլմի սցենարում։ «Ինդիանա Ջոնսը և խաչակրաց վերջին արշավանքը» ֆիլմում երիտասարդ Ինդիանան փորձում է սանձով վախեցնել առյուծին և ինքն իրեն հարված է տալիս։ Իսկ «Գործարար կինը» ֆիլմում դա այլ կերպ են բացատրում։ Ըստ ֆիլմի վարկածի Հարիսոն Ֆորդը այդ վերքը ստացել է զուգարանում ուշաթափվելիս, երբ իր ընկերուհու ականջների պիրսինգն է տեսել։

1983 թվականին, 40 տարեկան հասակում, Լոնդոնում «Ինդիանա Ջոնսը և ճակատագրի տաճարը» ֆիլմի նկարահանման ժամանակ Հարիսոն Ֆորդը ստիպված էր թռչել Լոս Անջելես մեջքի ճողվածքը վիրահատելու համար։ «Նկարահանվում էր հնդիկի հետ կռվի տեսարանը, երբ Հարիսոնի ցավերը սաստկացան». ասում է Սթիվեն Սփիլբերգը։ Արդյունքում դերասանը նկարահանման հարթակ կարողացավ վերադառնալ միայն 6 շաբաթ հետո։

 Ավիացիան 
Ֆորդը երկու ինքնաթիռի և մի ուղղաթիռի օդաչու է Ուայոմինգի Ջեքսոն քաղաքում նա 800 ակր (3.2 կմ2) տարածքով ռանչո ունի, որի մոտավոր կեսը վերածել է արգելոցի։ Որոշ դեպքերում Հարիսոնն անձամբ է ծայրահեղ իրավիճակներում իր ուղղաթիռով ծառայություններ մատուցում՝ օրինակ ջրազրկումով տառապող տուրիստներին փրկելու համար։

Ֆորդն օդաչուի դասեր սկսել է առնել 1960-ական թթ.՝ Վիսնկոնսինի Ուայլ Ռոսում գտնվող «Ուայլդ Ռոս Իդլեվիդ» օդանավակայարանում՝ «Piper PA-22 Tri-Pacer» մակնիշի ինքնաթիռով։ Բայց նա երկար չկարողացավ կուրսերը շարունակել, քանի որ մի ժամվա ուսուցումը դոլար արժերMitchell, Mike. "Հարիսոն Ֆորդը Legends Aviation Legacy մրցանակ է ստանում" Aviation Online Magazine Հունվարի 2010։ 1990-ականների կեսերին Հարիսոնը օգտագործված Gulfstream II ինքնաթիռը և իր օդաչուներից մեկին՝ Տերի Բենդերին, խնդրեց, որ իրեն օդաչուական դասեր տա։ Նրանք Ջեքսոնում թռիչքներ սկսեցին կատարել Cessna 182 ինքնաթիռով, իսկ ավելի ուշ Նյու Ջերսիի Տետերբորոյում թռիչքներ էին կատարում Cessna 206 ինքնաթիռովFreeze, Di. "Հարիսոն Ֆորդ. Ավիացիայի համագործակցույթունը Երիտասարդ Արծիվների միջոցով"  Aviation Journals. Սեպտեմբերի 2005.։

1999 թվականի հոկտեմբերի 23-ին Հարիսոն Ֆորդը Bell 206L4 LongRanger ուղղաթիռով վթարի է ենթարկվել։ Ըստ ՏԱԱԽ-ի (տրասնպորտի անվտանգության ազգային խորհուրդ) հաշվետվության, Ֆորդը թռչող սարքով անցել է Կալիֆորնիայի Սանտա Կլարիտա քաղաքի մոտակայքում գտնվող Պիրու լճի վրայով, որպեսզի մասնակցի ամենամյա ամառային նախավարժանքներին։ Ֆորդին չի հաջողվել գործի դնել շարժիչը, իսկ երկրորդ փորձով նրան հաջողվել է բարձրանալ 150–200 ֆուտ։ Արդյունքում ուղղաթիռը չի կարողացել օդում երկար մնալ և բախվել է գետնին։ Ուղղաթիռը կոշտ վայրէջք կատարեց և բախման հետևանքով կողքի թեքվեց։ Չնայած ուղղաթիռի լուրջ վնասվածքներին ո՜չ Ֆորդը և ո՜չ էլ հրահանգիչ օդաչուն էական վնասվածքներ չստացան։ Երբ «Դերասանական ստուդիայից դուրս» հեռուստաշոուի ժամանակ Ջեյմս Լիպթոնը Ֆորդին վթարի մասին հարցեց, դերասանը պատասխանեց, որ ինքն է ջարդել ուղղաթիռը։

Ֆորդն իր ինքնաթիռները պահում է Սանտա Մոնիկա օդանավակայարանումՀարիսոն Ֆորդի լուսանկարը Սանտա Մոնիկայում սեփական ինքնաթիռով վայէջք կատարելիս www.zimbio.com։ Բայց Bell 407-ը հաճախ է լինում Ուայոմինգի Ջեքսոն քաղաքում և դերասանի կողմից օգտագործվել է երկու լեռնային փրկարարական աշխատանքների ժամանակ, որոնք իրականացվել են Տիտոն քաղաքում։ Փրկարարական աշխատանքներից մեկի ժամանակ Հարսիսոն Ֆորդը մի մոլորված տուրիստուհու է փրկել։ Աղջիկը Ֆորդի Bell 407 ուղղաթիռում սիրտը թափել է։ Հարցազրույցներից մեկի ժամանակ աղջիկը խոստովանել է, որ ինքը չի իմացել, որ փրկարարը եղել է Հարիսոն Ֆորդը և որ ուղղաթիռը դերասանին է պատկանելDonaldson, Lynn. "Հարիսոն Ֆորդի ուղղաթիռի գլուխգործոցները Ուայոմինգում"  The Land Report. Հոկտեմբեր 2007.։

Ֆորդն ավելի հաճախ թռիչքներ է կատարում DHC-2 Beaver ինքնաթիռով և չնայած այն բանին, որ դերասանը չի սիրում ցույց տալ իր ֆավորիտին, նա մի քանի անգամ ասել է, որ իրեն դուր է գալիս այդ ինքնաթիռը և ինքնաթիռի Pratt & Whitney R-985 աստղաձև շարժիչը"Հարիսոն Ֆորդը Բուշին բացատրել է իր Beaver ինքնաթիռով թռիչքի մասին" Մայիսի 21, 2008. www.huffingtonpost.com։ Ֆորդն առաջին անգամ Beaver ուղղաթիռի հետ գործ է ունեցել «Վեց օր, յոթ գիշեր» ֆիլմի նկարահանումների ժամանակ և դրանից հետո մի օրինակ գնել է։ Վաշինգտոնի Կենմուր օդանավակայարանում կանգնեցված են Ֆորդի դեղին և կանաչ Beaver-ները՝ թարմացված ավիոնիկայով և շարժիչով։ Ըստ Ֆորդի խոսքերի ինքնաթիռները մասնակցել էլ ԿՀՎ-ի «Air America» գործողությանը և փամփուշտների անցքեր ունեն իրենց վրա։ «Այդ անցքերը հետագայում պետք է վերացվեն». ասել է Ֆորդը։

2004 թվականի մարտին Ֆորդը դառնում է Փորձանական օդաչուական ասոցիացիայի (EAA) Երիտասարդ արծիվ ծրագրի անդամ։ Ֆորդին առաջարկվել էր սենյոր փոխնախագահի պաշտոն EAA-ում, որն այն ժամանակ զբաղեցնում էր Գրեգ Անդերսոնը։ Անդերսոնը պետք է զբաղեցներ ավելի բարձր պաշտոն՝ գեներալ Չարլզ Յիգերի պաշտոնը, որը երկար տարիներ պաշտոնը զբաղեցնելուց հետո թոշակի էր գնում։ Ֆորդը տատանվում էր, բայց քիչ ուշ որոշեց 2 տարի Օշկոշում զբաղվել «Երիտասարդ արծիվների» հավաքով։ 2005 թվականին Հարիսոն Ֆորդը համաձայնվեց ևս երկու տարի լինել այդ պաշտոնում։ Հարիսոնը Երիտասարդ արծիվ ծրագրի շրջանակներում ինքնաթիռով տեղափոխել է ավելի քան 280 երեխա։ Նա սովորաբար օգտագործում էր «DHC-2 Beaver» ինքնաթիռը, որտեղ իր հետ միասին կարող էր հինգ երեխա տեղավորվել։ Ֆորդը Դրիգսում EAA-ի մասնաճյուղի ղեկավարն է։

2009 թվականի դրությամբ Ֆորդը հանդես է գալիս ԱՄՆ-ի Գլխավոր Ավիացիոն ծառայության գովազդում, որը պրոպագնդում էր ՕՍՕԱ (Օդանավերի սեկանատերեր և օդաչուների ասոցիացիա) խմբին։

Ֆորդը քաղաքացիական բարեգործական «Հույսի թևեր» կազմակերպության պատվավոր անդամ է։ Բացի այդ նա որպես VIP հրավիրվել է Կապույտ հրեշտակներ ինքնաթիռային թռիչքին մասնակցելուՀենրի Մ. Հոլդեն "AirVenture 2006 Full of Surprises"  Օդանավային ամսագիր. Սեպտեմբեր 2006.։

 Հասարակական և քաղաքական հայացքները 
 Էկոլոգիական հարցեր 
Ֆորդը Բնության պահպանման միջազգային ընկերության փոխնախագահն է։ 2006 թվականին էկոլոգիական հարցերում իր կատարած աշխատանքի դիմաց Ֆորդը պարգևատրվում է Ժյուլ Վեռնի անվան մրցանակով</ref>։

2013 թվականի սեպտեմբերին Ֆորդը փաստագրական ֆիլմ նկարեց Ինդոնեզիայի էկալոգիայի մասին և հարցազրույց վերցրեց Ինդոնեզիայի անտառապահպանության նախագահ միստր Զուլֆիկի Հասանից։ Հարցազրույցից հետո նախագահի օգնական միսթր Էնդի Արիեֆը Ֆորդին իր ջոկատի հետ մեղադրեց «պետական հաստատությունների քայքայման» մեջ և հրապարակավ սպառնացավ աքսորել երկրից։ Հարցերը վերաբերվում էին Սումատրայի Տեսո Նիլոյի ազգային այգուն։ Անտառապահպանության նախագահը չի կարողացել բացատրել անտառից ծառահատումներ կատարելու հանգամանքը և այն, թե ինչ միջոցներ են ձեռք առնվելու ծառահատ հանցագործներին գտնելու և պատժելու համարՀարիսոն Ֆորդի և Ինդոնեզիայի կառավարչի թեժացող հարցազրույցը (accessed 11 Սեպտեմբեր 2013)Հարիսոն Ֆորդը տխրեցնում է Ինդոնեզիայի կառավարչին իր «կոպիտ» հարցազրույցով (accessed 11 Սեպտեմբեր 2013)Հարիսոն Ֆորդի վերաբերմունքը. Ջակարտայի հոդված (accessed 11 Սեպտեմբեր 2013)Harrison Հարիսոն Ֆորդը ցնցեց Ինդոնեզիայի անտառապահպանման տնտեսության տնօրենին, Հաֆինգթոնի հոդված (accessed 11 Սեպտեմբեր 2013)։ Հարիսոն Ֆորդին հնարավորություն տրվեց զրույց ունենալ Ինդոնեզիայի նախագահ Սուսիլո Բամբանգ Յուդոյոնոյի հետ, որի ընթացքում դերասանը իր մտահոգությունն արտահայտեց Ինդոնեզիայի շրջակա միջավայրի վատացման, ինչպես նաև առաջարկեց, որ կառավարությունը զբաղվի կլիմայի փոփոխության հետ կապված խնդիրներին լուծում տալու համար։ Հարիսոնին ի պատասխան, նախագահն ասաց, որ իրենք ամեն կերպ ջանում է պահել և պահպանել Ինդոնեզիայի անտառներըՀարսիոն Ֆորդի հարցազրույցը Ինդոնեզիայի նախագահ Սուսիլո Բամբանգ Յուդոյոնոյի հետ, Հաֆինգթոնի հոդված  (accessed 11 Սեպտեմբեր 2013)Հարիսոն Ֆորդը Ինդոնեզիայի նախագահի հետ քննարկում է կլիմայի մասին, Սան-Դիեգո Յունիոն(accessed 11 Սեպտեմբեր 2013)։

Ի երախտագիտություն էկոլոգիայի պահպանման գործում Ֆորդի կատարած ներդրման, արախնոլոգ Նորման Պլանտիկը 1993 թվականին սարդերի նոր տեսակին անվանել է Calponia harrisonfordi, իսկ էթնոմոլոգ Էդուարդ Օ Ուիլսոնը 2002 թվականին Ֆորդին մժեղների նոր տեսակին անվանել է Pheidole harrisonfordi։

Հարիսոնը խոսնակ է եղել «Հեթչ Հեթչի վերականգնում» շահույթ չհետապնդող կազմակերպությունում, որի խնդիրն է վերականգնել Հեթչի հովտում գտնվող Յոսեմետի ազգային արգելոցը։

 Քաղաքական հայացքներ 
Իր ծնողների պես Հարսիոն Ֆորդն էլ է դեմոկրատ և ԱՄՆ-ի նախկին նախագահ Բիլ Քլինթոնի ընկերն էhttp://www.imdb.com/name/nm0000148/։

1995 թվականի սեպտեմբերի 7-ին Ֆորդը ԱՄՆ-ի սենատում սատարեց Դալայ Լամային և Տիբեթի անկախությանըLaurence Caracalla, Harrison Ford, Silverback Books, 2007 p.93։ 2008 թվականին Հարիսոն Ֆորդը հնչյունավորել է «Դալայ Լամայի վերածնունդը» փաստագրական ֆիլմը։

2003 թվականին Հարիսոնը հրապարակավ քննադատել է Իրաքյան պատերազմի համար և կոչ է արել փոխել ԱՄՆ-ի նախագահական ռեժիմը։ Բացի այդ նա քննադատել է Հոլիվուդին դաժան ֆիլմերի համար և ԱՄՆ-ին կոչ է արել ուժեղացնել վերահսկողությունը հրազենի նկատմամբ։ Հարիսոնը Կալիֆորնիայի նախկին նահանգապետ Գրեյ Դևիսի կողմնակիցն էր և հայտարարել էր, որ նրան Առնոլդ Շվարցենեգերով փոխարինելը սխալ կլինի։

 Հնէաբանություն 
Հնէաբան Ինդիանա Ջոնսին հաջողությամբ մարմնավորելու հետո Հարիսոնը որոշակի դեր ուներ պրոֆեսիոնալ հնէաբանների աշխատանքին աջակցություն տալու գործում։ ԱՄՆ-ի Հնէաբանության Ինստիտուտում Ֆորդը հանդես է գալիս որպես գլխավոր վստահելի անձ։ Հնէաբանության Ինստիտուտը Հյուսիսային Ամերիկայում հնէաբանությանը նվիրված ամենահին և ամենախոշոր կազմակերպությունն է։ Ֆորդը օգնում է նրանց առաքելությանը՝ չթողնելով որ հնէաբանական իրերը որսագողերը թալանեն կամ էլ վաճառեն շուկաներում։

 Հասարակական աշխատանք 
Ֆորդի հասարակական աշխատանքը կապված է սնունդ մատակարարելու հետ։ 2007 թվականի նոյեմբերի 21-ին Հարիսոնը, ինչպես նաև այնպիսի հայտնի աստղեր, ինչպիսիք են Քըրք Դուգլասը, Նիա Լոնգը և Քալիստա Ֆլոքհարթը Գոհաբանության օրվա կապակցությամբ Լոս Անջելեսում ուտելիք են բաժանել անտուններին։

 Մրցանակներ 
Հարիսոն Ֆորդը «Ականատեսը» ֆիլմի համար ներկայացվել է Օսկար լավագույն դերասանի համար անվանակարգում և ստացել է BAFTA և Ոսկե Գլոբուս մրցանակներ «լավագույն դերասան» անվանակարգի համար։ 2002 թվականին Հարիսոնը Ոսկե Գլոբուս մրցանակաբաշխության ժամանակ ստացավ Սեսիլ Բ. ԴեՄիլի մրցանակը, իսկ 2003 թվականի հունվարի 2-ին նա աստղ ստացավ Հոլիվուդյան փառքի ծառուղում։ Նա «Մժեղների ափը», «Փախստականը» և «Սաբրինա» ֆիլմերի համար «լավագույն դերասան» անվանակարգում ներկայացվել է Ոսկե Գլոբուսի։

2000 թվականին Հարիսոն Ֆորդը Ամերիկայի կինոինստիտուտի կողմից շնորհող «Նվաճումներ ողջ կյանքի ընթացքում» անվանակարգում մրցանակ է ստացել։

2003 թվականին մարտաֆիլմերում առանց կասկադյորի միջամտության նկարահանվելու համար Հարիսոն Ֆորդը Տավրոս Հնարքների Աշխարհ մրցանակաբաշխության ժամանակ «Նվաճումներ ողջ կյանքի ընթացքում» անվանակարգում մրցանակ է ստացել։ Մինչ այդ անվանակարգում մրցանակներ էին շնորհվել Առնոլդ Շվարցենեգերին և Ջեքի Չանին։

2006 թվականին Հարիսոն Ֆորդը բնությունում աշխատելու և բնությունը պահպանելու համար պարգևատրվել է Ժյուլ Վեռնի մրցանակով։ Հանձման արարողությունն իրականացվել է Լոս Անջելեսի պատմական Շրայն լսարանում։

2007 թվականին «Ճչացող Մրցանակաբաշխության» ժամանակ Հարիսոն Ֆորդը առաջինը ստացավ Հերոսների մրցանակը իր բազմաթիվ հայտնի դերերի համար՝ այդ թվում Հան Սոլոյին և Ինդիանա Ջոնսին մարմնավորելու համար։ 2008 թվականին Հարիսոն Ֆորդը ստացավ «Սփայքի տղաների ընտրյալ մրցանակը»։

 Ֆիլմագրություն 
 Դերակատարումներ 
Թիվ  Ֆիլմի անուն  Բնօրինակի անվանումը  Դերը  Ժանրը  Ռեժիսոր  Խաղընկերներ 1955 - 1975  Փողի ծուխը  Gunsmoke  Հոբի  սերիալ, Վեստեռն  Էնդրյու Վ. Մաքլագեն և այլք  Ջեյմս Արնես, Միլբեռն Սթոուն, Ամանդա Բլեյք, Կեն Կերտիս 1962 - 1971  Վիրջինիացիները  The Virginian  Էվերեսթ Գիլս  սերիալ, Վեստեռն  Դոմ Մակդուգալ և այլք  Ջեյմս Դրուրի, Դագ Մակկլեր, Լի Ջ. Կոբ, Ռասել Լեյն 1965 - 1974  ԿՀՎ  The F.B.I.  Էվերեսթ Գիլս  սերիալ, Քրեական  Վիրջիլ Վ. Ֆոգել և այլք  Եֆրեմ Ցիմբալիստ Կրտսեր, Ֆիլիպ Էբոթ, Մարվին Միլլեր, Ուիլյամ Ռեյնոլդս 1967  Սպանելու ժամանակն է  A Time for Killing  Լ.Թ. Շաֆեր  Վեստեռն  Ֆիլ Կարլսոն, Ռոջեր Կորման  Իգներ Սթիվենս, Գլեն Ֆորդ, Պոլ Պետերսոն, Տիմոտի Կերի 1967 - 1975  Երկաթե կողմ  Ironside  Թոմ Սվոթ  սերիալ, Քրեական  Դոն Ուայնս և այլք  Ռեյմոնդ Բեր, Դոն Հելոուեյ, Դոն Միտչել, Բարբարա Անդերսոն 1968  Ճանապարհորդություն դեպի Շիլոհ  Journey to Shiloh  Ուիլի Բիլ Բեարդեն  Վեստեռն  Ուիլյամ Հել  Ջեյմս Կան, Մայքլ Սարազին, Բրենդա Սքոթ, Դոն Ստրաուդ 1969 - 1974  Սեր ամերիկյան ոճով  Love, American Style  Ռոջեր Քրեյն (էպիզոդիկ)  սերիալ, Մելոդրամա, Կատակերգություն  Չարլզ Ռ. Ռոնդո  Ստյուարտ Մարգոլին, Մերի Գրոուվեր, Բարբարա Մինկուս, Ուիլյամ Կոլաուեյ 1970  Ուղիղ գծով  Getting Straight  Ջեյք  Դրամա  Ռիչարդ Ռաշ  Էլիոթ Գուլդ, Կենդիս Բերգեն, Ռոբերտ Ֆ. Լայոնս, Ջեֆ Կորի 1970 - 1971  Դեն Օգեսթ  Dan August  Հյուիթ  սերիալ, Քրեական  Ռալֆ Սենենսկի և այլք  Բերտ Ռեյնոլդս, Նորմալ Ֆել, Ռիչարդ Անդերսոն, Նեդ Ռոմերո 1970  Օրինախախտը  The Intruders  Կարլ  Վեստեռն  Ուիլյամ Գրեմ  Դոն Մյուրեյ, Էն Ֆրենսիս, Էդմոնդ Օ՜Բրայեն, Ջոն Սեկսոն 1972 - 1975  Քունգ Ֆու  Kung Fu  միսթր Հարիսոն  սերիալ, Մարտական  Ռիչարդ Լենգ  Դևիդ Կերրեդին, Ռադամես Պերա, Քեյ Լյուկ, Ֆիլիպ Ան 1973  Ամերիկյան գրաֆիթի  American Graffiti  Բոբ Ֆալթա  Մելոդրամա  Ջորջ Լուկաս  Ռիչարդ Դրեյֆուս, Ռոն Հովարդ, Պոլ Լե Մետ, Չարլզ Մարտին Սմիտ 1974  Նովա  Nova  խաղում է ինքն իրեն / պատմող  սերիալ, Փաստագրական  Քիրկ Վուլֆինգեր և այլք   1974  Խոսակցություն  The Conversation  Մարտին Շիտ  Դետեկտիվ  Ֆրենսիս Ֆորդ Կոպպոլա  Ջին Հեքմեն, Ջոն Կազալե, Ալեն Գարֆիլդ, Ֆրեդերիկ Ֆորեստ 1974 - 1976  Պետրոչելի  Petrocelli  Թոմ Բրանիգեն  սերիալ, Քրեական  Իրվինգ Ջ. Մուր և այլք  Բերի Նյուման, Սյուզան Հովարդ, Ալբերտ Սելմի, Ֆրեդ Ստրոմսո 1975  Արդարադատություն  Judgment։ The Court Martial of Lieutenant William Calley  Ֆրենկ Կրաուդեր  Դրամա  Լին Բերնհարդի, Սթենլի Կրամեր  Թոնի Մուսանտե, Ռիչարդ Բեյսխարտ, Օլիվ Կլարկ, Օլիվեր Կլարկ 1976  Դինաստիա  Dynasty  Մարկ Բլեքվուդ  Դրամա  Լի Ֆիլիպս  Սառա Մայլզ, Ստեյսի Կիչ, Հարիս Յուլին, Էմի Իրվինգ 1977  Դիվահարը  The Possessed  Փոլ Ուիլյամ  Սարսափ  Ջերի Տորպ  Ջեյմս Ֆարենտինո, Կլոդետ Նեվինս, Յուջին Ռոչ, Էն Դյուզենբերի 1977  Աստղային պատերազմներ. Էպիզոդ IV. Նոր հույս  Star Wars  Հան Սոլո  Ֆանտաստիկ, Արկածային  Ջորջ Լուկաս  Մարկ Հեմիլ, Քերի Ֆիշեր, Պիտեր Կուշանգ, Ալեք Գինես 1977  Հերոսները  Heroes  Կեն Բոյդ  Կատակերգություն  Ջերեմի Կագան  Հենրի Ուինկլեր, Սալլի Ֆիլդ, Վել Էյվերի, Օլիվիա Կոուլ 1978  Նավարոնի թիվ 10 ջոկատը  Force 10 from Navarone  Բարնսբի  Ռազմական  Գայ Հեմիլթոն  Ֆրանկո Ներո, Ռոբերտ Շոու, Էդվարդ Ֆոքս, Բարբարա Բախ 1978  Աստղային պատերազմներ. Տոնական հատուկ թողարկում  The Star Wars Holiday Special  Հան Սոլո  Ֆանտաստիկ, Արկածային  Սթիվ Բինդեր, Դավիդ Աքոմբա  Մարկ Հեմիլ, Քերի Ֆիշեր, Էնթոնի Դենիելս, Պիտեր Մեյհյու 1979  Ապոկալիպսիսը հիմա  Apocalypse Now  Կոլոնել Լուկաս  Ռազմական  Ֆրենսիս Ֆորդ Կոպպոլա  Մարտին Շին, Մարլոն Բրանդո, Ֆրեդերիկ Բրանդո, Սեմ Բոթոմս 1979 Հանովեր փողոցը Hanover Street  Դեվիդ Հալորան Ռազմական  Փիթեր Հայմս  Լեսլի-Էնն Դաուն, Քրիստոֆեր Պլամեր, Ալեք ԿամԿոոեն, Ռիչարդ Մեյսեր 1979  Ֆրիսկո Կիդ  The Frisco Kid  Թոմի  Վեստեռն, Կատակերգություն  Ռոբերտ Օլդրիչ  Ջին Ուայլդեր, Ռամոն Բիերի, Վալ Բիզալո, Ջորջ ԴիՉենցո  1980  Աստղային պատերազմներ. Էպիզոդ V. Կայսրությունը հասցնում է պատասխան հարված  Star Wars։ Episode V - The Empire Strikes Back  Հան Սոլո  Ֆանտաստիկ, Արկածային  Իրվին Կերշներ  Մարկ Հեմիլ, Քերի Ֆիշեր, Բիլի Դի Ուիլյամս, Էնթոնի Դենիելս 1981  Ինդիանա Ջոնս.Կորուսյալ տապանը որոնելիս  Raiders of the Lost Ark  Ինդիանա Ջոնս  Արկածային  Սթիվեն Սփիլբերգ  Կարեն Ալեն,  Ջոն Ռիս-Դևիս, Պոլ Ֆրիմեն, Ռոնալդ Լեյսի 1982  Սայրի վազորդ  Blade Runner  Ռիք Դեկարտ  Ֆանտաստիկ  Ռիդլի Սքոթ  Ռուդգեր Հաուեր, Շոն Յանգ, Էդվարդ Ջեյմս Օլմոս, Մ. Էմմետ Ուոլշ 1983  Աստղային պատերազմներ. Էպիզոդ VI. Ջեդայի վերադարձը  Star Wars։ Episode VI - Return of the Jedi  Հան Սոլո  Ֆանտաստիկ, Արկածային  Ռիչարդ Մարկուենդ  Մարկ Հեմիլ, Քերի Ֆիշեր, Բիլի Դի Ուիլյամս, Էնթոնի Դենիելս 1984  Ինդիանա Ջոնսը և ճակատագրի տաճարը  Indiana Jones and the Temple of Doom  Ինդիանա Ջոնս  Արկածային  Սթիվեն Սփիլբերգ  Քեյթ Կեփշոու, Ջոն Ռիս-Դևիս, Ամրիշ Պուրի, Ռոման Սետ, Ֆիլիպ Սթոուն 1985  Ականատեսը  Witness  Ջոն Բուկ  Թրիլեր  Փիթեր Ուիլ  Քելլի ՄաքԳիլիս, Յոզեֆ Զոմեր, Լուկաս Խաաս, Յան Ռուբես 1986  Մժեղների ափը  The Mosquito Coast  Ալի Ֆոքս  Արկածային  Փիթեր Ուիլ  Հելեն Միրեն, Ռիվեր Ֆենիկս, Կոնրադ Ռոբերտս, Անդրե Գրեգորի 1988  Անկոտրելին  Frantic  դոկտոր Ռիչարդ Վալկեր  Դետեկտիվ  Ռոման Պոլանսկի  Էմանյուել Սենյե, Բետի Բակլի, Ջոն Մահոնի, Պատրիս Մելենեկ 1988  Գործարար կինը  Working Girl  Ջեք Թրաիներ  Մելոդրամա, Կատակերգություն  Մայք Նիկոլս  Մելանի Գրիֆիտ, Սիգուրնի Ուիվեր, Ալեք Բոլդուին, Քևին Սփեյսի 1989  Ինդիանա Ջոնսը և խաչակրաց վերջին արշավանքը  Indiana Jones and the Last Crusade  Ինդիանա Ջոնս  Արկածային  Սթիվեն Սփիլբերգ  Շոն Քոնների,  Ջոն Ռիս-Դևիս, Դելհոլմ Էլիոթ, Էլիսոն Դուդի 1990  Անմեղության կանխավարկած  Presumed Innocent  Ռուսթի Սաբիչ  Դետեկտիվ  Ալան Ջ. Պակուլա  Բրայան Դենեհի, Ռաուլ Խուլիա, Բոնի Բեդելլիա, Պոլ Ուինֆելդ 1991  Ինչ-որ մի բան Հենրիի մասին  Regarding Henry  Հենրի Թըրներ  Դրամա  Մայք Նիկոլս  Անետ Բենինգ, Մայքլ Հեյլի, Ստենլի Սվերդլոու, Ջուլի Ֆոլլանսբի 1992 - 1993  Երիտասարդ Ինդիանա Ջոնսի արկածները  The Young Indiana Jones Chronicles  Ինդիանա Ջոնսը 50 տարեկանում  սերիալ, Արկածային  Դիկ Մաս և այլք  Շոն Պատրիկ Ֆլեների, Կորի Կերիոր, Ջորջ Հոլ, Ռոնի Կուտեր 1992  Հայրենասերների խաղերը  Patriot Games  Ջեք Ռայան  Մարտական  Ֆիլիպ Նոյս  Շոն Բին, Էն Արչեր, Պատրիկ Բերգին, Տորա Բերչ 1992  Երկիրը և ամերիկյան երազանքը  Earth and the American Dream  կարդացողը (հնչյունավորում)  Փաստագրական  Բիլ Կուտուրյե  Ալեք Բոլդուին 1993  Փախստականը  The Fugitive  դոկտոր Ռիչարդ Քեմբլ  Մարտական, Դետեկտիվ  Էնդրյու Դևիս  Թոմի Լի Ջոնս, Ջո Պանտոլյանո, Էրուն Կրաբե, Սելա Ուորդ 1994  Ուղիղ և բացահայտ սպառնալիք  Clear and Present Danger  Ջեք Ռայան  Մարտական  Ֆիլիպ Նոյս  Ուիլյամ Դեֆո, Էն Արչեր, Ժոակիմ դի Ալմեյդա, Հենրի Չերնի 1994  Մուսթանգ. Անտեսանելի թագավորություն  Mustang։ The Hidden Kingdom  պատմող (հնչյունավորում)  Փաստագրական  Թոնի Միլեր   1995  Սաբրինա  Sabrina  Լինուս Լարաբի  Դրամա, Մելոդրամա  Սիդնի Պոլակ  Ջուլիա Օռմոնդ, Պատրիկ Բրուել, Պոլ Ջամատի, Գրեգ Կիներ 1997  Սատանայի սեփականությունը  The Devil's Own  Թոմ Օ'Միրա  Քրեական, Թրիլեր  Ալան Ջ. Պակուլա  Բրեդ Փիթ, Մարգարետ Կոլին, Ռուբեն Բլադես, Տրիտ Ուիլյամս 1997  Նախագահի ինքնաթիռը  Air Force One  նախագահ Ջեյմս Մարշալ  Մարտական  Վոլֆգանգ Փեթերսոն  Գարի Օլդմեն, Գելն Կլոուզ, Վենդի Կրուսոն, Լիզել Մյուտյուզ 1998  Վեց օր, յոթ գիշեր  Six Days Seven Nights  Քուին Հարիս  Արկածային, Մելոդրամա  Այվեն Ռայթման  Էն Հեչ, Դևիդ Շվիմեր, Ժակլին Օբրադորս, Թեմուերա Մորիսոն 1999  Ստի սարդոստայն  Random Hearts  Դար Վաբ Դեն Բրոեք  Դետեկտիվ  Սիդնի Պոլակ  Քրիստին Սքոթ Թոմաս, Չարլզ Ս. Դաթոն, Բոնի Հանտ, Դենիս Հեյսբերտ 1999  Ջեյն Գուդլ. Հույսի պատճառ  Jane Goodall։ Reason for Hope  պատմող  Փաստագրական  Էմիլի Գոլդբերգ   2000  Ինչ է թաքցնում սուտը  What Lies Beneath  Նորման Սփենսեր  Սարսափ, Թրիլեր  Ռոբերտ Զեմեկիս  Միշել Պֆայֆեր, Դայանա Սկարուիդ, Վենդի Կրյուսոն, Ջեյմս Ռիմար 2001  Կորուսյալ աշխարհներ. Բալանսը կյանքում  Lost Worlds։ Life in the Balance  պատմող (հնչյունավորում)  Կարճամետրաժ, Փաստագրական  Բայլեյ Սիլեք  2002  Կյանքի որոնում. Մենակ ենք մենք արդյոք  The Search for Life։ Are We Alone?  պատմող  Կարճամետրաժ, Փաստագրական  Քարթեր Էմարտ   2002 Կ-19 K-19։ The Widowmaker  Կապիտան Ալեքսեյ Վոստրիկով  Ռազմական, Պատմական  Քեթրին Բիգըլոու  Լիամ Նիսոն, Պիտեր Սարսգաարդ, Սեմ Սպրուել, Տիմ Վուդվորդ 2003  Հոլիվուդյան ոստիկանները  Hollywood Homicide  Սերժանտ Ջո Գավիլան  Էքշն, Կատակերգություն  Ռոն Շելթոն  Ջոշ Հարթնեթ, Լենա Ուլին, Բրյուս Գրինվուդ, Իսայա Վաշինգտոն 2006  Հրե պատ  Firewall  Ջեք Սթենֆիլդ  Քրեական  Ռիչարդ Լոնկրեյն  Պոլ Բեթանի, Վիրջինիա Մեդսեն, Կարլի Շրեդեր, Ջիմի Բենետ 2008  Ինդիանա Ջոնսը և բյուրեղապակյա գանգերի թագավորությունը  Indiana Jones and the Kingdom of the Crystal Skull  Ինդիանա Ջոնս  Արկածային  Սթիվեն Սփիլբերգ  Կարեն Ալեն, Քեյթ Բլանշետ, Շայա Լաբաֆ, Ռեյ Ուինթսոն 2009  Փոխադրում  Crossing Over  Մաքս Բրոգան  Դրամա  Ուեյն Կրամեր  Էշլի Ջադ, Ռեյ Լիոտա, Ջիմ Ստերդջես, Կլիֆ Կերտիս 2010  Ծայրահեղ միջոցներ  Extraordinary Measures  բժիշկ Ռոբերտ Սթոնհիլ  Դրամա  Թոմ Վոն  Բրենդեն Ֆրեյզեր, Քերի Ռասել, Մերեդիտ Դրեգեր, Դիեգո Վելասկես 2010  Բարի լույս  Morning Glory  Մայք Փոմերոյ  Մելոդրամա, Կատակերգություն  Ռոջեր Միշել  Դայան Քիթոն, Ջեֆ Գոլդբլյում, Ռեյչել ՄակԱդամս, Պատրիկ Ուիլսոն, Ջոն Պենկոու 2011  Կովբոյներն ընդդեմ այլմոլորակայինների  Cowboys & Aliens  Վուդրոու Դոլարհայդ  Ֆանտաստիկ, Վեստեռն  Ջոն Ֆավրո Դենիել Քրեյգ, Օլիվիա Ուայլդ, Սեմ Ռոքուել, Ադամ Բիչ 2011  Ֆանտաստները կանխագուշակել են ...  Prophets of Science Fiction  Հան Սոլո  Փաստագրական  Դեկլան Ուայթբլում  Ռիդլի Սքոթ, Ջոնաթան Ադամս, Միչիո Ադամս, Դևիդ Բրին 2013  42  42  Բրանչ Ռիկի  Դրամա, Սպորտային, Կենսագրական  Բրայան Հեյգելենդ  Չեդվիկ Բուզմեն, Նիկոլ Բահարի, Քրիստոֆեր Մելոնի, Ռայան Մերրիման 2013  Պարանոյա  Paranoia  Ջոք Գոդարդ  Դրամա  Ռոբերտ Լուկետիչ  Լիամ Հեմսվորտ, Գարի Օլդման, Էմբեր Հերդ, Լուկաս Տիլ 2013 Էնդերի խաղը Ender's Game  Կոլոնել Հիլում Գրաֆ  Ֆանտաստիկ, Արկածային, Մարտական  Գևին Վուդ  Էյսա Բատերֆիլդ, Բեն Քինգսլի, Վիոլա Դևիս, Հեյլի Ստայֆելդ 2013  Հեռուստահաղորդավարը 2. Եվ կրկին բարև  Anchorman 2։ The Legend Continues   Կատակերգություն  Ադամ ՄաքԿեյ Ուիլ Ֆարել, Սթիվ Կարել, Ջիմ Քերրի, Քրիստեն Ուիգ 2014 Անզուսպները 3 The Expendables 3  Մաք Դրամեր  Մարտական, Արկածային  Պատրիկ Հյուզ  Սիլվեստր Ստալոնե, Ջեյսոն Սթեթհեմ, Անտոնիո Բանդերաս,  Մել Գիբսոն, Առնոլդ Շվարցենեգեր2015Ադալինի դարըThe Age of AdalineՈւիլյամ ՋոնՖենտեզի,
ԴրամաԼի Թոլանդ ՔրիգերԲլեյկ Լայվլի
Էլեն Բյորստին 2015 Աստղային պատերազմներ։ Էպիզոդ VII։ Ուժի արթնացում Star Wars։ Episode VII Հան ՍոլոՖանտաստիկ, Ֆենտեզի, Մարտական, ԱրկածայինՋեյ Ջեյ ԱբրամսՄարկ Հեմիլ, Քերի Ֆիշեր, 
Օսկար ԱյզեկՄաքս ֆոն Սյուդով2017Շեղբի վրայով վազողը - 2049Blade Runner 2049Ռիկ ԴեկարդՖանտաստիկ, 
ՄիստիկԴենի ՎիլնյովՌայան Գոսլինգ2019Կենդանիների գաղտնի կյանքը 2 The Secret Life of Pets 2Շուն Ռուստեր
(հնչյունավորում)Անիմացիոն կատակերգական
արկածային ֆիլմ Քրիս ՌենոԼեյք Բելլ2019Աստղային պատերազմներ  Սկայվոկեր Star Wars: The Rise of SkywalkerՀան ՍոլոՖանտաստիկ, Ֆենտեզի, Ջեյ Ջեյ ԱբրամսՔերրի Ֆիշեր
Քերի Ֆիշեր, 2020Վայրի կանչըThe Call of the WildՋոն Թորնթոնարկածային ֆիլմ Քրիս ՍանդերսԴեն Սթիվենս
Քարեն Գիլան 2021  Ինդիանա Ջոնս 5  Indiana Jones 5 Ինդիանա ՋոնսԱրկածայինՍթիվեն Սփիլբերգ   -  Դու պատկանում ես ինձ  You Belong to Me   ԹրիլերՌոբ ՌայներԶակ Էֆրոն

 Պրոդյուսեր 
Թիվ  Ֆիլմի անուն  Բնօրինակի անվանումը 2002  Կ-19  K-19։ The Widowmaker 2010  Ծայրահեղ միջոցներ  Extraordinary Measures 

 Հոնորարներ 
Հարիսոն Ֆորդը համարվում է ամենաշատ եկամուտ ունեցած Հոլիվուդյան դերասաններից մեկը, 2001 թվականին նա գրանցվել է Գինեսի ռեկորդների գրքում որպես աշխարհի ամենահարուստ դերասան։ ԱՄՆ-ում նրա մասնակցությամբ ֆիլմերից ստացված հասույթը կազմում է մոտավորապես 3.8 միլիոն դոլլար, և այդ ցուցանիշով Հարիսոն Ֆորդն 4-րդ է, իսկ 2008 թվականին Forbes հանդեսի վարկածով ճանաչվել է Հոլիվուդի ամենաթանկարժեք դերասան

Ստորև ներկայացված է Հարիսոն Ֆորդի հոնորարների մի մասը 
Թիվ  ֆիլմի անվանում  հոնորարի չափը  1966  Սպանիչ տոթ Մերի-Գո-Ռոունդում  $ 150  1967  Լավ  $ 150 (շաբաթական)  1967  Սպանելու ժամանակն է  $ 150 (շաբաթական)  1973  Ամերիկյան գրաֆիթի  $ 500 (շաբաթական)  1977  Աստղային պատերազմներ. Էպիզոդ IV. Նոր հույս  $ 10 000 1983  Աստղային պատերազմներ. Էպիզոդ VI. Ջեդայի վերադարձը  $ 500 000 1990  Անմեղության կանխավարկած  $ 12 500 000 1992  Հայրենասերների խաղերը  $ 9 000 000 1994  Ուղիղ և բացահայտ սպառնալիք  $ 10 000 000 1997  Սատանայի սեփականությունը  $ 20 000 000 1997  Նախագահի ինքնաթիռը  $ 22 000 000 1998  Վեց օր, յոթ գիշեր  $ 20 000 000 1999  Ստի սարդոստայն  $ 20 000 000 2000  Ինչ է թաքցնում սուտը  $ 20 000 000 2002  Կ-19  $ 25 000 000 (+ 20% հասույթից) 2006  Հրե պատ  $ 15 000 000 2008  Ինդիանա Ջոնսը և բյուրեղապակյա գանգերի թագավորությունը  $ 65 000 000

 Ծանոթագրություններ 

 Անձին նվիրված կայքեր 


 Harrison Ford Internet Movie Database կայքում 
 biography.com կայքում 
 Հարիսոն Ֆորդ kinopoisk.ru կայք էջում 
 Հարիսոն Ֆորդ  kinomania.ru կայք էջում 
 kino-teatr.ru կայք էջում 
 լուսանկարներ photobucket.com կայքում 

 Հարցազրույցներ 







 Գրականություն 
 Bowker Staff (1988) .Variety's Film Reviews 1985-1986. Garland Pub.. ISBN 0835227995.
 Dale Pollock (1999) .Skywalking. Da Capo Press. էջ. 332. ISBN 0306809044.
 Dana White (1999) .George Lucas. Twenty-First Century Books. էջ. 128. ISBN 0822549751.
 Lee Pfeiffer y Michael Lewis (2002) .The Films of Harrison Ford. Kensington Publishing Corporation. էջ. 259. ISBN 0806523646.
 Brad Duke (2005) .Harrison Ford։ The Films. McFarland. էջ. 333. ISBN 0786420162.
 Norbert B. Laufenberg (2005) .Entertainment Celebrities. Trafford Publishing. էջ. 888. ISBN 1412053358.
 Ivy Press (2005) .Heritage Vintage Movie Posters. Heritage Capital Corporation. ISBN 1599670046.
 Massimo Gihaldi, Enrico Lancia y Fabio Melelli (2006). The Best of Hollywood. Gremese Editore. էջ. 206. ISBN 8873016227.
 Laurence Caracalla (2007) .Harrison Ford. Silverback Books. էջ. 116. ISBN 2752802471.
 Kathi Jackson (2007) .Steven Spielberg, a Biography. Greenwood Publishing Group. էջ. 143. ISBN 0313337969.
 Barbara Karg, Rick Sutherland y Lucie Cave (2007) .The World's Stupidest Celebrities. Adams Media Corporation. էջ. 221. ISBN 1598695959.
 Barbara Karg, Jim Van Over y Rick Sutherland (2007) .The Everything Filmmaking Book. Everything Books. էջ. 305. ISBN 1598690922.
 Ivy Press, Gary Dowell, Kim Jones, Don Mangus y James L. Halperin (2007) .Heritage Music & Entertainment Memorabilia Auction. Heritage Capital Corporation. էջ. 305. ISBN 1599671247.
 «Blade Runner, dans les coulisses du film-culte de Ridley Scott» .SFX, Cinéma et Effets speciaux (11). diciembre 1993.
 Maurice Arina (abril 1997). «Harrison Ford contre Harrison Ford» .Première (241).
 Pierre Pittiloni (octubre/noviembre 2002). «Blade Runner» .Dixième Planète (19).
 O.B. (mayo 2008). «Critique de Indiana Jones et le Royaume du crâne de cristal» .Le Nouvel Observateur (2273).
 Aurélien Ferenczi (31 de mayo/6 junio 2008). «Critique de Indiana Jones et le Royaume du crâne de cristal» .Télérama (3046).
 Cédric Delelée (junio 2008). «Critique de Indiana Jones et le Royaume du crâne de cristal» .Mad Movies (209).
 Olivier Assayas (octubre 1980). «Critique de L' Empire contre-attaque» .Les Cahiers du cinéma (316).
 Michel Sineux (julio 1985). «Critique de Witness» .Positif (293).
 J.W. (abril 2006). «Critique de Firewall» .L'Express Mag (2857).
 «Critique de Le Fugitif» .Première (198). septiembre 1993.
 Alan McKenzie (1984) .The Harrison Ford Story. Arbor House Pub Co. 109 էջ. ISBN 0877956677.
 Paul Honeyford (1986) .Harrison Ford։ A Biography. Sidgwick & Jackson. 152 էջ. ISBN 0283993200.
 Minty Clinch (1987) .Harrison Ford։ A Biography. New English Library. 214 էջ. ISBN 0450399400.
 Ethlie Ann Vare et Mary Toledo (1988) .Harrison Ford. St. Martin's Press. 127 էջ. ISBN 0312906323.
 Jean-Jacques Jelot-Blanc (1989) .Harrison Ford. Le Dernier Aventurier Du Cinéma. Sévigny. 150 էջ. ISBN 2907763024.
 Edward Gross (1990) .The Films of Harrison Ford. Pioneer Books. ISBN 155698247X.
 Robert Sellers (1993) .Harrison Ford։ A Biography. Hale. 219 էջ. ISBN 0709048289.
 Garry Jenkins (1998) .Harrison Ford։ Imperfect Hero. Carol Pub. Group. 362 էջ. ISBN 1559724439.
 Robert Abele (2000) .Harrison Ford։ A Biography. Time Inc.. 132 էջ.

Կատեգորիա:1942 ծնունդներ
Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Ամերիկացիներ իռլանդական սերմամբ
Կատեգորիա:Հոլիվուդյան դերասաններ
Կատեգորիա:Հոլիվուդյան փառքի ծառուղի
Կատեգորիա:Հուլիսի 13 ծնունդներ